**Ffurflen Gais i Ddarparwyr y Cynnig Gofal Plant**

|  |  |
| --- | --- |
| **Enw'r lleoliad (enw cofrestredig gyda’r AGC):** |  |

|  |  |
| --- | --- |
| **Manylion Cofrestru AGC y Lleoliad** | |
| Rhif cofrestru AGC: |  |
| Dyddiad Cofrestru AGC: |  |
| Enw'r Person Cofrestredig gyda’r AGC: |  |
| Dyddiad yr Arolygiad diwethaf gyda'r AGC: |  |
| Mae’n rhaid i ddarparwyr gofal plant fod wedi’u cofrestru gydag Arolygiaeth Gofal Cymru (AGC) (neu OFSTED yn Lloegr) cyn y gallant ddarparu’r Cynnig Gofal Plant, ar gyfer plant 3 a 4 blwydd oed. | |

|  |  |
| --- | --- |
| **Manylion y Lleoliad** | |
| Math o Leoliad: Grŵp Chwarae 🞎 Meithrinfa Ddydd 🞎 Gwarchodwr Plant 🞎 Ysgol 🞎  Clwb Brecwast 🞎 Clwb ar ôl Ysgol 🞎 Clwb Gwyliau 🞎 (Ticiwch y blychau perthnasol) | |
| Cyfeiriad y Lleoliad: | Cod post: |
| Enw’r Goruchwylydd/Rheolwr: |  |
| Rhif ffôn y Lleoliad: |  |
| Rhif ffôn y Goruchwylydd: |  |
| Cyfeiriad E-Bost: |  |
| Gohebiaeth ddwyieithog: | Ie 🞎 Na 🞎 |
| Rhowch rif ffôn symudol ar gyfer gohebiaeth\*: |  |
| Rhowch gyfeiriad e-bost ar gyfer gohebiaeth\*: |  |
| Rhowch gyfeiriad post ar gyfer gohebiaeth\*: | Cod post: |
| Nifer y lleoedd sydd ar gael ar gyfer plant y Cynnig Gofal Plant (capasiti 2018/19): |  |
| Math o Ddarpariaeth: | Darpariaeth Gymraeg 🞎  Darpariaeth Saesneg 🞎 |

\*Sylwer na fydd y wybodaeth a ddarperir ar y ffurflen hon ar gael i'r cyhoedd.

Sicrhewch y cedwir eich gwybodaeth yn gyfredol drwy roi gwybod i GGID Bro Morgannwg a'r Tîm Gofal Plant fis@valeofglamorgan.gov.uk a [vale.childcareoffer@newport.gov.uk](mailto:vale.childcareoffer@newport.gov.uk).

|  |
| --- |
| **Manylion y Sesiwn**  Dyddiau’r sesiwn:  Amseroedd y sesiwn:  Hyblygrwydd y sesiwn: |

|  |  |
| --- | --- |
| **Derbynioldeb y Darparwr** | |
| Yn ystod y pum mlynedd diwethaf, a yw eich sefydliad, cyfarwyddwyr neu bartneriaid, neu unrhyw berson sydd â phwerau cynrychioli, penderfynu neu reoli wedi derbyn euogfarnu o:   1. Gynllwynio, Llygredd, Llwgrwobrwyo, Twyll neu Wyngalchu Arian; neu 2. Drosedd yn ymwneud ag enillion o ymddygiad troseddol? | Ydy 🞎  Nac ydy 🞎 |
| O fewn y pum mlynedd diwethaf, a dorrodd eich sefydliad ei rwymedigaethau yn ymwneud â thalu treth neu gyfraniadau nawdd cymdeithasol? | Do 🞎  Naddo 🞎 |
| O fewn y tair blynedd diwethaf, a fu eich sefydliad yn fethdalwyr, neu’n destun methdaliad neu achos dirwyn i ben; neu’n euog o gamymddygiad proffesiynol? | Do 🞎  Naddo 🞎 |
| A yw unrhyw un o ffurflenni treth eich sefydliad a gyflwynwyd ar neu ar ôl 1 Hydref 2012:   1. Wedi arwain at euogfarn droseddol sydd heb ddarfod, neu gosb sifil am dwyll neu osgoi; neu 2. Wedi eu canfod yn anghywir o ganlyniad i her gan CThEM o dan y Rheol Gyffredinol yn Erbyn Camdriniaeth, egwyddor camdriniaeth Halifax (neu gyfwerth); neu fethiant cynllun osgoi trethi yr oedd eich sefydliad yn ymwneud ag ef ac a hysbyswyd o dan Gynllun Datgelu Osgoi Treth (CDOT) neu debyg. | Ydy 🞎  Na 🞎 |
| Yn ystod y tair blynedd diwethaf a yw eich sefydliad neu unrhyw un o'i Gyfarwyddwyr neu Swyddogion Gweithredol wedi derbyn gorchmynion gorfodi/adfer yn ymwneud â'r Adran Weithredol Iechyd a Diogelwch (neu gyfwerth)? | Do 🞎  Naddo 🞎 |

|  |  |
| --- | --- |
| Ydych chi’n: | Unig Fasnachwr 🞎 Cwmni Cyfyngedig 🞎  Os ydych yn Gwmni Cyfyngedig, rhowch y Rhif Cofrestru: \_\_\_\_\_\_\_\_\_\_\_\_\_\_\_\_ |
| Ydych chi wedi eich cofrestru ar gyfer TAW? | Ydw 🞎 Nac ydw 🞎  Os ydych, rhowch y Rhif Cofrestru TAW: \_\_\_\_\_\_\_\_\_\_\_\_\_\_\_\_\_ |
| Ydych chi’n meddu ar Yswiriant Atebolrwydd Cyhoeddus? | Ydw 🞎 Nac ydw 🞎  Os ydych, rhowch:  Enw Yswiriwr: \_\_\_\_\_\_\_\_\_\_\_\_\_ Terfyn yr Indemniad: \_\_\_\_\_\_\_\_\_\_\_\_  Dyddiad Dod i Ben:: \_\_\_\_\_\_\_\_\_\_\_\_\_\_ |
| Ydych chi’n meddu ar Yswiriant Atebolrwydd Cyflogwr? | Ydw 🞎 Nac ydw 🞎  Os ydych, rhowch:  Enw Yswiriwr: \_\_\_\_\_\_\_\_\_\_\_\_\_ Terfyn yr Indemniad: \_\_\_\_\_\_\_\_\_\_\_\_  Dyddiad Dod i Ben:: \_\_\_\_\_\_\_\_\_\_\_\_\_\_ |

|  |  |
| --- | --- |
| **Taliad**  Dull talu o ddewis yr Awdurdod yw BACS, sy’n cynnig dull talu dibynadwy, effeithlon a diogel. Os nad ydych eisoes ar system Cyngor Dinas Casnewydd, bydd angen i chi gael eich gosod fel cyflenwr newydd – rhowch y wybodaeth ganlynol: | |
| Ydych chi eisoes wedi’ch gosod fel cyflenwr ar gyfer Cyngor Dinas Casnewydd? | Ydw 🞎  Nac ydw 🞎 |
| Enw a Chyfeiriad y Banc/Cymdeithas Adeiladu: | Cod post: |
| Enw’r Cyfrif: |  |
| Enw’r Talai (os yw’n wahanol): |  |
| Rhif Cofrestr y Gymdeithas Adeiladu: |  |
| Cod Didoli: |  |
| Rhif y cyfrif: |  |
| Cyfeiriad e-bost sy’n weithredol ar gyfer gwybodaeth am daliadau: |  |
| **Llofnodwch isod i gadarnhau bod y manylion uchod yn gywir.** | |
| **Llofnod:** |  |
| **Enw mewn llythrennau breision:** |  |
| **Teitl y Swydd:** |  |
| **Dyddiad:** |  |

Rhowch wybod i Dîm y Cynnig Gofal Plant os oes nifer o safleoedd gennych ac os caiff anfonebau eu cyflwyno o fwy nag un lleoliad. Mae’n bosibl y byddwn yn gofyn am ffurflenni ychwanegol ar gyfer pob lleoliad.

Caiff telerau talu a gofynion anfonebu eu sefydlu yn Nhelerau ac Amodau’r Darparwr. Gellir gwneud taliad o flaen llaw mewn argyfwng i ddarparwr o dan amgylchiadau eithriadol. Os hoffech chi ofyn am daliad o flaen llaw mewn argyfwng, amlinellwch y rhesymau isod a bydd Tîm y Cynnig Gofal Plant yn cysylltu â chi i drafod.

|  |
| --- |
|  |

**Cytundebau**

|  |
| --- |
| **Mae Tîm Cynnig Gofal Plant Cyngor Dinas Casnewydd yn cytuno i:**   1. Brosesu hawliadau cyflawn o fewn 10 diwrnod gwaith o’u derbyn. 2. Talu darparwyr ar ddiwedd y mis ar gyfer archebion gofal plant a wnaed. 3. Gwirio cymhwysedd rhieni yn rheolaidd. 4. Rhoi gwybod i ddarparwr cyn gynted â phosibl os bydd rhieni’n symud i Gyfnod Rhyddhad Dros Dro (8 wythnos) neu’n peidio â bod yn gymwys ar gyfer y cynnig gofal plant. 5. Coladu a chyflwyno data pob mis a phob tymor i Lywodraeth Cymru. 6. Glynu at brosesau diogelu data a chyfrinachedd. 7. Rhoi gwybod i ddarparwyr am bob newid a datblygiad yn y dyfodol cyn gynted ag y bo modd. 8. Rhoi un tymor llawn o rybudd i ddarparwyr am unrhyw newidiadau i Delerau ac Amodau. |
|  |
| **Rydym ni (y darparwr gofal plant) yn cytuno i:**   1. Gael ein cofrestru gydag Arolygiaeth Gofal Cymru (AGC) a gweithredu i safonau gofynnol cenedlaethol. 2. Bod yn fodlon gweithredu ar y cyngor a'r arweiniad a ddarperir gan Wasanaeth Gwybodaeth i Deuluoedd y Cyngor a’r Tîm Cynnig Gofal Plant a’i gymdeithion (lle y bo’n berthnasol) a rhoi eu hargymhellion ar waith. 3. Ar ôl cofrestru gyda’r Cynnig Gofal Plant, bod yn destun cyfathrebu gan Lywodraeth Cymru a’u hymchwilwyr penodedig at ddibenion monitro ac arfarnu. 4. Ar ôl cofrestru, bod yn destun monitro rheolaidd gan yr Awdurdod Lleol, a chyflwyno cofnodion presenoldeb ac absenoldeb yn wythnosol. 5. Cyflwyno hawliadau a lenwyd yn llawn ar gyfer gofal plant a archebwyd, yn fisol, yn ôl dyddiadau cau a ddarparwyd gan Dîm y Cynnig Gofal Plant. 6. Rhoi gwybod i Dîm Cynnig Gofal Plant Cyngor Dinas Casnewydd ar unwaith os bydd plentyn yn methu mynychu gofal plant a archebwyd am ddwy wythnos yn olynol, heb i reswm da gael ei ddarparu gan riant/gofalwr. 7. Rhoi gwybod i’r Cyngor os byddwn yn ymwybodol o newid yn amgylchiadau rhiant, a allai effeithio ar ei gymhwysedd i’r cynnig gofal plant. 8. Rhoi gwybod i Dîm Cynnig Gofal Plant Cyngor Dinas Casnewydd ar unwaith os byddwch yn amau neu’n ymwybodol o ymddygiad twyllodrus. 9. Rhoi rhybudd ffurfiol o un tymor llawn i’r Llywodraeth Leol os bydd y lleoliad yn bwriadu tynnu allan o Gynllun y Cynnig Gofal Plant. 10. Sicrhau bod pob parti perthnasol e.e. y perchennog, y rheolwr, y goruchwylydd, y staff, y pwyllgor rheoli ayyb yn cael gwybod yn llawn am y gofynion ar gyfer cofrestru fel Darparwr y Cynnig Gofal Plant. 11. Mae’r Telerau ac Amodau yn cael eu cyhoeddi gan Dîm Cynnig Gofal Plant Cyngor Dinas Casnewydd. |

|  |  |
| --- | --- |
| **Prosesu Data**  Llofnod isod i gadarnhau eich bod wedi darllen ac yn deall yr hysbysiad preifatrwydd sy’n gynwysedig yn Atodiad I ynglŷn â defnydd eich data a'ch hawliau. | |
| **Llofnod:** |  |
| **Enw mewn llythrennau breision:** |  |
| **Teitl y Swydd:** |  |
| **Dyddiad:** |  |

**Datganiad**

Trwy lofnodi isod, byddwch yn cadarnhau bod y wybodaeth a’r datganiadau a ddarperir yn gywir hyd eithaf eich gwybodaeth, ac yn derbyn y gallai unrhyw wybodaeth ffug arwain at wrthod eich cais.

|  |  |
| --- | --- |
| **Llofnod:** |  |
| **Enw mewn llythrennau breision:** |  |
| **Teitl y Swydd:** |  |
| **Dyddiad:** |  |

Dylech chi gadw copi wedi’i lofnodi o’r ffurflen ar gyfer eich cofnodion.

**Dychwelwch y ffurflen at:**

**E-bost:** [**vale.childcareoffer@newport.gov.uk**](mailto:vale.childcareoffer@newport.gov.uk)

**Y Tîm Cynnig Gofal Plant**

**Cyngor Dinas Casnewydd**

**Plasty Malpas Court**

**Oliphant Circle**

**Casnewydd**

**NP20 6AD**

**HYSBYSIAD PREIFATRWYDD AR GYFER MONITRO GWYBODAETH RHIENI, PLANT A DARPARWYR SY'N DEFNYDDIO'R CYNNIG GOFAL PLANT**

**Pa ddata personol a gedwir gennym ac o ble y daw'r wybodaeth hon?**

Diffinnir data personol o dan y Rheoliad Cyffredinol ar Ddiogelu Data (GDPR) fel 'unrhyw wybodaeth yn ymwneud ag unigolyn adnabyddadwy a allai gael ei adnabod yn uniongyrchol neu’n anuniongyrchol wrth gyfeirio at ddyfais adnabod'. Caiff data categori arbennig megis grŵp ethnig neu gyflwr iechyd eu diogelu ymhellach o dan y gyfraith diogelu data.

Mae gan Lywodraeth Cymru fynediad at ddata personol a chategori arbennig rhieni, gofalwyr a phlant sy'n derbyn gwasanaethau gan awdurdodau lleol.

Caiff y data rydym yn eu derbyn yn rheolaidd am rieni a phlant ei egluro'n fanylach yn Atodiad 1 i'r hysbysiad preifatrwydd hwn. Nid yw eich enw a'ch manylion cyswllt yn cael eu trosglwyddo'n rheolaidd i Lywodraeth Cymru at ddibenion monitro, gyda'r data a amlinellir yn Atodiad 1. Fodd bynnag, bydd eich awdurdod lleol yn rhoi enw a'ch manylion cyswllt i Lywodraeth Cymru fel bo'r angen at ddibenion gwerthuso. Ond ni fydd yn rhoi enw eich plentyn.

Yn ogystal, mae gan Lywodraeth Cymru fynediad at ddata personol darparwyr gofal plant sy'n darparu gwasanaethau a ariennir gan Lywodraeth Cymru o dan y cynnig gofal plant. Caiff y data rydym yn eu derbyn yn rheolaidd am ddarparwyr gofal plant eu hegluro'n fanylach yn Atodiad 2 i'r hysbysiad preifatrwydd hwn. Ni fydd Llywodraeth Cymru'n rhannu eich enw gyda thrydydd parti e.e. asiantaethau anllywodraethol ac ymchwilwyr, oni bai bod eich enw yr un peth ag enw eich busnes, sydd eisoes ar gael yn gyhoeddus.

Caiff rhaglen y Cynnig Gofal Plant ei werthuso o bryd i'w gilydd er mwyn asesu perfformiad y rhaglen a helpu Gweinidogion Cymru i wneud penderfyniadau ynghylch datblygu'r polisi'n ymwneud â'r Cynnig. Os bydd rhywun yn cysylltu â chi ynghylch cymryd rhan mewn gweithgareddau ymchwil sy'n gysylltiedig â'r Cynnig Gofal Plant, cewch Hysbysiad Preifatrwydd ar wahân yn amlinellu sut y bydd yr wybodaeth a gynhyrchir gan yr ymchwil yn cael ei chasglu, ei chadw a'i defnyddio. Mae cymryd rhan yn yr ymchwil yn wirfoddol ac ni chewch eich enwi yn unrhyw adroddiad.

Cysylltir eich data'n ddienw â ffynonellau data eraill fel rhan o'r banc data Cyswllt Diogel Gwybodaeth Ddienw (SAIL) at ddibenion ymchwil anfasnachol yn unig, oni bai eich bod yn gofyn nad yw hynny'n digwydd (gweler y nodyn esboniadol).

**Beth yw'r sail gyfreithlon ar gyfer defnyddio eich data?**

Y sail gyfreithlon ar gyfer prosesu’r wybodaeth yn y broses gasglu data hon yw ein tasg gyhoeddus; hynny yw, arfer ein hawdurdod swyddogol i gyflawni rôl a swyddogaethau craidd Llywodraeth Cymru. Gelwir rhywfaint o'r data rydym yn eu casglu yn 'ddata categori arbennig' ('ethnigrwydd' yn yr achos hwn) a'r sail gyfreithlon ar gyfer prosesu'r wybodaeth hon yw ei bod at ddibenion ystadegol neu ymchwil.

Mae hyn yn galluogi gweithredu'r Cynnig Gofal Plant, ac yn darparu gwybodaeth a fydd yn helpu Gweinidogion Cymru i wneud penderfyniadau ynghylch datblygu'r polisi'n ymwneud â'r Cynnig, sy'n cael ei gyflwyno i wella llesiant economaidd a chymdeithasol yng Nghymru yn unol ag adran 60 o Ddeddf Llywodraeth Cymru 2006[[1]](#footnote-1).

Defnyddir y data a anfonir at Lywodraeth Cymru:

* i fesur pa mor dda y mae Llywodraeth Cymru ac awdurdodau lleol yn darparu eu gwasanaethau i chi a'ch plentyn;
* i gefnogi gwelliannau i'r gwasanaethau hyn;
* i ddyrannu cyllid i'r awdurdodau lleol ac eraill;
* i gefnogi ymchwil ehangach i'r gwasanaethau a ddarperir i chi a'ch plentyn, neu eraill;
* i gysylltu data â ffynonellau data eraill er mwyn gwerthuso'r effaith y mae’r rhaglen yn ei chael ar y bobl sy'n cymryd rhan ynddi.

***Ni*** fydd y data a anfonir at Lywodraeth Cymru yn cael eu defnyddio:

* i gymryd unrhyw gamau mewn perthynas â chi neu eich plentyn, neu eich lleoliad gofal plant; nac
* i'ch enwi chi neu eich plentyn mewn unrhyw adroddiadau.

**Pa mor ddiogel yw eich data personol?**

Caiff data personol eu trosglwyddo drwy Objective Connect, sy'n system ddiogel ar gyfer trosglwyddo data. Mae'r data'n cael eu storio mewn ffolderi ar rwydweithiau diogel y mae swyddogion Llywodraeth Cymru, sydd yn gweithio ar y Cynnig Gofal Plant, yn unig â hawl i fynd iddynt.

Bydd yr holl ddata a gesglir yn cael eu defnyddio'n ddienw mewn adroddiadau ystadegol neu adroddiadau ymchwil. Ni fydd eich manylion cyswllt yn cael eu cynnwys mewn unrhyw adroddiadau, nac unrhyw wybodaeth y gellid eu defnyddio i'ch adnabod. Bydd data cyfun hefyd yn cael eu rhoi ar wefan StatsCymru, sydd ar gael [yma](http://www.scotland.gov.uk/Topics/Statistics/Browse/Children/PubChildrenLookedAfter):

[http://gov.wales/statistics-and-research/topic=People+and+communities&lang=cy](http://gov.wales/statistics-and-research/?topic=People+and+communities&lang=en)

Pan fo Llywodraeth Cymru yn cynnal gwerthusiad o'r Cynnig Gofal Plant, bydd y gwaith hwn yn cael ei wneud gan drydydd parti achrededig (e.e. sefydliad ymchwil neu gwmni ymgynghori). Bydd gwaith o'r fath ond yn cael ei wneud dan gontract. Mae telerau ac amodau safonol Llywodraeth Cymru ar gyfer y contractau hyn yn nodi gofynion caeth ar gyfer prosesu a chadw data personol yn ddiogel.

**Am ba mor hir y byddwn yn cadw data personol?**

Caiff unrhyw ddata personol a drosglwyddir i Lywodraeth Cymru eu dileu tair blynedd o'r dyddiad y daeth i law.

Mae Gwasanaeth Gwybodeg GIG Cymru, sydd wedi'i leoli ym Mhrifysgol Abertawe, hefyd yn cael gweld rhan o'ch data personol am gyfnod o dri mis, nes bod y broses o gysylltu'r data â ffynonellau eraill drwy'r banc data Cyswllt Diogel Gwybodaeth Ddienw wedi'i chwblhau.

**Hawliau unigol O dan y Rheoliad Cyffredinol ar Ddiogelu Data**

Mae gennych yr hawliau canlynol mewn perthynas â'r wybodaeth bersonol rydych yn ei darparu fel rhan o'r Cynnig Gofal Plant. Mae hawl gennych:

* weld copi o'ch data;
* gofyn i ni gywiro unrhyw wallau yn y data;
* gwrthwynebu neu gyfyngu ar y prosesu (mewn rai amgylchiadau);
* gofyn am ddileu'ch data (mewn rhai amgylchiadau)
* cyflwyno cwyn i Swyddfa'r Comisiynydd Gwybodaeth, sef ein rheolydd annibynnol ar gyfer diogelu data.

Dyma fanylion cyswllt Swyddfa'r Comisiynydd Gwybodaeth: Wycliffe House, Water Lane, Wilmslow, Cheshire, SK9 5AF. Ffôn: 01625 545 745 neu 0303 123 1113. Gwefan: [www.ico.gov.uk](http://www.ico.gov.uk)

**Rhagor o wybodaeth**

Os oes gennych unrhyw gwestiynau pellach am sut y bydd Llywodraeth Cymru'n defnyddio eich data, neu os hoffech arfer eich hawliau o dan y Rheoliad Cyffredinol ar Ddiogelu Data, cysylltwch â:

Tîm y Cynnig Gofal Plant  
Adeiladau'r Goron, CP2  
Parc Cathay

Caerdydd  
CF10 3NQ  
E-bost: [Trafodgofalplant@llyw.cymru](mailto:Talkchildcare@gov.wales)

Gallwch gysylltu â Swyddog Diogelu Data Llywodraeth Cymru yn:

Llywodraeth Cymru, Parc Cathays, Caerdydd CF10 3NQ E-bost: Swyddogdiogeludata@llyw.cymru.

Rydym yn egluro ar ein gwefan sut mae'r Ddeddf Rhyddid Gwybodaeth a'r gyfraith diogelu data yn gweithio gyda'i gilydd. Ceir rhagor o wybodaeth yn: https://llyw.cymru/llywodraeth-agored.

**Nodyn esboniadol**

Mae Banc Data SAIL yn cynnwys data dienw am boblogaeth Cymru. Caiff ei gydnabod yn rhyngwladol am ei system storio gadarn a diogel a'r defnydd o ddata personol dienw ar gyfer ymchwil i wella iechyd, lles a gwasanaethau. Gall ymatebwyr ddewis a ydynt eisiau i'w hatebion gael eu cysylltu â ffynonellau eraill ai peidio. I gael rhagor o wybodaeth am sut i wneud hynny neu ynghylch cysylltu data, ewch i <https://llyw.cymru/cysylltu-pharu-data-hysbysiad-preifatrwydd>.

**Atodiad 1:**

**Pa ddata y mae Llywodraeth Cymru'n gallu eu gweld?**

***Rhieni plant sy'n defnyddio'r Cynnig Gofal Plant - at ddibenion gwirio cymhwystra***

Mae awdurdodau lleol yn gofyn am fanylion amdanoch chi fel rhiant neu ofalwr plentyn neu blant o'r fath, a manylion y plant sy'n derbyn gwasanaethau o dan y Cynnig Gofal Plant, a hynny er mwyn gwirio eich cymhwystra i fanteisio ar y cynnig yn erbyn y meini prawf a nodwyd gan Lywodraeth Cymru. Mae hyn yn cynnwys;

* Eich oriau gwaith a'ch cyflog
  + Caiff yr wybodaeth hon ei throsglwyddo'n ddienw i Lywodraeth Cymru gan yr awdurdod lleol, sy'n golygu **na** fydd y data dan sylw'n cynnwys eich enw nac enw eich plentyn.
* Dyddiad geni'r plentyn yr ydych yn gwneud cais iddo ddefnyddio'r Cynnig Gofal Plant
  + Caiff yr wybodaeth hon ei throsglwyddo'n ddienw i Lywodraeth Cymru gan yr awdurdod lleol, sy'n golygu **na** fydd y data dan sylw'n cynnwys eich enw nac enw eich plentyn.
* Eich cyfeiriad
  + Caiff eich cod post ei drosglwyddo i Lywodraeth Cymru gan yr awdurdod lleol yn ddienw, sy'n golygu **na** fydd y data dan sylw'n cynnwys eich enw nac enw eich plentyn.
* Gwybodaeth am y budd-daliadau rydych yn eu hawlio a allai eich gwneud yn gymwys i fanteisio ar y Cynnig Gofal Plant
  + **Ni** chaiff yr wybodaeth hon ei throsglwyddo i Lywodraeth Cymru.

***Rhieni/gofalwyr a phlant sy'n defnyddio'r cynnig gofal plant***

Mae awdurdodau lleol yn darparu manylion i Lywodraeth Cymru amdanoch chi fel rhiant neu ofalwr plentyn neu blant o'r fath, ac am y plant sy'n derbyn gwasanaethau o dan y Cynnig Gofal Plant. Mae hyn yn cynnwys:

* Data am eich plentyn a chi fel y rhiant/gofalwr;
  + Rhyw
  + Dyddiad geni
  + Cod post
  + Awdurdod lleol
  + Ethnigrwydd
  + A oes gan eich plentyn angen addysgol arbennig (AAA)
  + Eich cyflog
  + Eich oriau gwaith wythnosol cyfartalog
  + A ydych yn defnyddio unrhyw wasanaethau Dechrau'n Deg - ni chesglir gwybodaeth am yr union wasanaethau
* Manylion sylfaenol am y gwasanaethau a ddarparwyd i chi a'ch plentyn cyn manteisio ar y Cynnig Gofal Plant;
  + Y gofal plant y nodwyd eich bod yn gallu ei fforddio cyn manteisio ar y Cynnig Gofal Plant
  + Gwariant misol cyfartalog ar ofal plant cyn manteisio ar y Cynnig Gofal Plant
  + Faint o oriau o ofal plant oeddech yn talu amdanynt bob wythnos ar gyfartaledd cyn manteisio ar y Cynnig
  + Faint o oriau o ofal plant oeddech yn eu defnyddio heb orfod talu amdanynt bob wythnos ar gyfartaledd cyn manteisio ar y Cynnig
* Manylion sylfaenol y gwasanaethau a ddarperir i chi a'ch plentyn yn sgil y Cynnig Gofal Plant;
  + Faint o oriau yr ydych wedi gwneud cais amdanynt ar gyfer eich plentyn o dan y Cynnig Gofal Plant
  + Faint o oriau o ofal y mae eich plentyn yn eu defnyddio o dan y Cynnig Gofal Plant
  + Darpariaeth iaith y gofal plant y mae'r plentyn yn ei gael
  + Dewis iaith y plentyn o ran y ddarpariaeth o dan y cynnig
  + A yw'r plentyn yn manteisio ar Ddarpariaeth Feithrin y Cyfnod Sylfaen
  + Rhif cofrestru Arolygiaeth Gofal Cymru y darparwr/darparwyr gofal plant lle rydych manteisio ar y Cynnig Gofal Plant.

**Atodiad 2**

***Darparwyr gofal plant sy'n darparu gwasanaethau o dan y Cynnig Gofal Plant***

Mae awdurdodau lleol yn darparu eich manylion chi i Lywodraeth Cymru fel darparwr sy'n cynnig gwasanaethau o dan y Cynnig Gofal Plant. Mae hyn yn cynnwys:

* Eich manylion cyswllt - gan gynnwys eich enw, rhif ffôn, cyfeiriad e-bost a chyfeiriad post, a rhif cofrestru Arolygiaeth Gofal Cymru
* Darpariaeth ieithyddol eich lleoliad yn unol â’r wybodaeth a ddarparwyd gennych i’r awdurdod lleol ac i Arolygiaeth Gofal Cymru
* Faint o oriau y mae pob plentyn sy’n manteisio ar y Cynnig Gofal Plant yn eich lleoliad wedi'u harchebu a faint o oriau y maent wedi eu defnyddio mewn gwirionedd
* Unrhyw gostau ychwanegol i rieni sydd wedi manteisio ar y Cynnig yn eich lleoliad, gan gynnwys: costau bwyd, costau teithio, ac unrhyw oriau ychwanegol y maent yn eu defnyddio yn eich lleoliad yn ychwanegol at oriau’r Cynnig.

1. Deddf Llywodraeth Cymru 2006 (c.32). [↑](#footnote-ref-1)